L'esquirol+perdut

**INTRODUCCIÓ** Aquest projecte va adreçat a nens i nenes de P5, partint de la base que prèviament han treballat la unitat didàctica del bosc. La nostra idea és desenvolupar una activitat conjunta entre dues escoles del mateix barri. Es tracta de crear un conte amb un precedent comú per a que cada escola desenvolupi la seva pròpia història i un cop escrites, se les intercanvien per il·lustrar-les. Aquest projecte conclou amb una jornada de trobada de les dues escoles i les famílies al centre cívic de barri per visualitzar els dos contes. Amb aquesta unitat didàctica pretenem que els nens desenvolupin la seva creativitat i treballin col·laborativament amb els nens d'una altra escola fent ús de les noves tecnologies. Portar a terme aquesta activitat implica un procés de coordinació i col·laboració, tant prèviament al projecte com durant la seva realització, entre les tutores dels dos grups. Aquesta coordinació entre els centres serà tant presencial com virtual. L'activitat es pot portar a terme tant si els centres tenen una sola línia o dues, però tots dos centres han de disposar del mateix nombre de línies. En el cas que siguin escoles de doble línia, es farien 4 històries diferents.

**OBJECTIUS GENERALS**
 *  Progressar en la comunicació i expressió ajustada als diferents contextos i situacions de comunicació habituals per mitjà de diversos llenguatges, potenciant el raonament i el pensament crític.
 * Integrar coneixement sobre el tema del bosc i els animals que conviuen en ell.
 * Utilitzar habilitats i aprenentatges per a la recollida i tractament de la informació.
 * Experimentar amb les possibilitats de la imatge i poder donar forma a les experiències, a les idees i a les emocions.
 * Comprendre i utilitzar recursos a nivell audiovisual i les TIC mitjançant la realització d’activitats i/o projectes expressius i de comunicació.
 * Respectar als companys en el torn de paraula.
 * Participar i afavorir el intercanvi d’opinions, valoracions i incorporar-ho en el procés creatiu propi.
 * Valorar i gaudir de la interacció en el grup i el cooperativisme, tot participant conjuntament en la planificació del conte.
 * Experimentar i investigar noves maneres d’utilitzar la pissarra digital
 * Tenir cura del material
 * Demostrar actitud positiva i gaudir del procés d'elaboració
 * Utilitzar les TIC com a medi de comunicació amb altres escoles.
 * Potenciar les relacions entre nens de diferents centres.


 * COMPETÈNCIES TIC**

__1. CREATIVITAT I INNOVACIÓ:__
 * Aplicar el coneixement existent per generar noves idees, productes o processos fent ús d'eines digitals.
 * Crear treballs originals com a mitjans d'expressió personal i grupal emprant les noves tecnologies.

 2. __COMUNICACIÓ I COL·LABORACIÓ:__
 * Interactuar, col·laborar amb els companys, amb els mestres o amb altres persones, fent servir una varietat d’entorns i de mitjans digitals.
 * <span style="display: block; line-height: 150%; margin-bottom: 0cm; orphans: 2; text-align: justify; widows: 2;">Comunicar efectivament informació i idees a múltiples audiències, utilitzant eines digitals.
 * Participar en equips que desenvolupen projectes a través de les TIC per produir treballs originals o resoldre problemes.

__3. INVESTIGACIÓ I ÚS D’INFORMACIÓ:__


 * <span style="display: block; line-height: 150%; margin-bottom: 0.35cm; orphans: 2; text-align: justify; widows: 2;">Avaluar i seleccionar fonts d’informació i eines digitals per realitzar tasques específiques.

<span style="display: block; line-height: 150%; margin-bottom: 0cm; margin-left: 0.63cm; text-align: justify;">4. __CIUTADANIA DIGITAL:__
 * Mostrar una actitud positiva davant l’ús de les TIC per donar suport a la col·laboració, l’aprenentatge i la productivitat.
 * Demostrar responsabilitat personal per aprendre al llarg de la vida.
 * Facilitar la immersió en la societat tecnològica.

<span style="display: block; line-height: 150%; margin-bottom: 0cm; margin-left: 0.61cm; text-align: justify; text-indent: -0.64cm;"> 5. __FUNCIONAMENT I CONCEPTES DE LES TIC:__
 * Entendre i utilitzar sistemes tecnològics d’Informació i Comunicació.
 * Seleccionar i usar aplicacions efectiva i productivament.

**CONTINGUTS DEL CURRÍCULUM DEL II CICLE D'EDUCACIÓ INFANTIL**

<span style="color: #000000; display: block; line-height: 150%; margin-bottom: 0cm; orphans: 2; text-align: center; widows: 2;">ÀREA DE COMUNICACIÓ I LLENGUATGE //Observar, escoltar i experimentar.//
 * <span style="color: #000000; display: block; line-height: 150%; margin-bottom: 0cm; orphans: 2; text-align: justify; widows: 2;">//Participació i escolta activa en situacions de converses.//
 * <span style="color: #000000; display: block; line-height: 150%; margin-bottom: 0cm; orphans: 2; text-align: justify; widows: 2;">//Experimentació amb tècniques audiovisuals: edició gràfica amb l’ordinador i imatge.//

//Parlar, expressar i comunicar.//
 * <span style="color: #000000; display: block; line-height: 150%; margin-bottom: 0cm; orphans: 2; text-align: justify; widows: 2;">//Interès per compartir interpretacions, sensacions i emocions provocades per les produccions artístiques audiovisuals.//
 * <span style="color: #000000; display: block; line-height: 150%; margin-bottom: 0cm; orphans: 2; text-align: justify; widows: 2;">//Ús i valoració progressiva de la llengua oral per evocar i relatar fets, utilitzant estratègies per fer-se comprendre.//
 * <span style="color: #000000; display: block; line-height: 150%; margin-bottom: 0cm; orphans: 2; text-align: justify; widows: 2;">Utilització d’instruments tecnològics (TIC).

//Interpretar, representar i crear.//
 * <span style="color: #000000; display: block; line-height: 150%; margin-bottom: 0cm; orphans: 2; text-align: justify; widows: 2;">//Ús del llenguatge verbal i audiovisual com a objecte de diversió, de creació i d’aprenentatge.//

**SESSIÓ 1** Presentació del tema mitjançant un personatge (pissarra digital). Ens arriba un e-mail amb una il·lustració d'un esquirol petit que ens explica que s'ha perdut i no sap com tornar a casa. Hem d'ajudar a aquest esquirol a arribar a casa seva, inventant-nos la història de la seva tornada. Escollim els personatges del bosc que aniran sortint a la història. Per prendre aquestes decisions ens asseurem en rotllana, la mestra quins animals coneixen que visquin al bosc, en ordre per com estan asseguts, cada nen/a anirà dient un animal, possible personatge, i la mestra anirà anotant-lo a la pissarra. Si algun nen diu un animal que no pertany al bosc, la mestra mitjançant preguntes i observacions, farà que el nen se n'adoni de l'error fins que trobi un animal que visqui al bosc. Després es farà una votació per triar els protagonistes de la història. Si algun nen interromp, la mestra li recordarà que igual que a ell li agrada que l'escoltin als altres també els hi agrada ser escoltats.

__**Objectius específics**__
 * Potenciar l’expressió i el ra onament
 * Experimentar i investigar noves maneres d’utilitzar la pissarra digital
 * Respectar el torn de paraula
 * Aprendre a treballar en equip
 * Demostrar actitud positiva
 * Aplicar els coneixements previs que tenen sobre la pissarra digital
 * Prendre decisions de manera consensuada
 * Afrontar nous reptes
 * Gaudir del procés d'elaboració

__**Continguts específics**__ **Continguts conceptuals:** **Continguts procedimentals:** **Continguts actitudinals**
 * Ampliació de vocabulari referent als animals del bosc
 * Aplicació de recursos TIC (pissarra digital)
 * Presa de decisions conjunta
 * Realització del treball en equip
 * Respecte pel torn de paraula
 * Escolta i participació activa
 * Actitud positiva vers els nous reptes

**Materials:** Pissarra digital, e-mail de presentació. **Durada:** 1 hora màxim **Espai:** aula de la pissarra digital

**SESSIÓ 2** A la segona sessió començarem a desenvolupar la història, aquesta part de l'activitat també es portarà a terme de forma assembleària, i segons el seu desenvolupament, pot perllongar-se en una altra sessió, de la tarda o del matí següent per tal que els nens/es ho tinguin més “fresc”. Tant en aquesta sessió com en l'anterior, la mestra farà de mediadora, vetllarà perquè tothom participi i farà les aportacions necessàries per tal de que la història sigui consensuada. La mestra anirà escrivint la història en la pissarra digital en format power point, i així es pot aprofitar cada diapositiva per escriure una escena, i deixar el conte dividit per escenes. Un cop escrita la història, l'enviem per correu electrònic als nenes i nenes de l'altra escola per tal que la il·lustrin i esperem a rebre la seva història per fer el mateix. Hi haurà programat prèviament un calendari pactat amb la mestra de l'altra escola per tal de sincronitzar les activitats.

__**Objectius específics**__
 * Potenciar l’expressió i el raonament
 * Experimentar i investigar noves maneres d’utilitzar la pissarra digital
 * Respectar el torn dels altres grups i el dels mateixos companys de grup
 * Raonar la resposta a la pregunta que formula la mestra
 * Fomentar la col·laboració en equip
 * Demostrar actitud positiva
 * Gaudir del procés d'elaboració

__**Continguts específics**__ **Continguts procedimentals** <span style="display: block; line-height: 150%; margin-bottom: 0cm; margin-left: 1.25cm; text-align: justify; text-indent: -0.64cm;">**Continguts actitudinals**
 * Aplicació de recursos TIC (pissarra digital)
 * Presa de decisions conjunta
 * Realització del treball en equip
 * Respecte pel torn de paraula
 * Escolta i participació activa
 * Actitud positiva vers els nous reptes

**Materials:** Pissarra digital on la mestra anirà escribint la història. **Durada:** 1'5-2 hores **Espai:** aula de la pissarra digital.

**SESSIÓ 3** En aquest sessió obrirem el correu de la classe, des del racó de l'ordinador de l'aula, i veurem que ens ha arribat la història de l'altra escola. La mestra la llegeix i els nens i les nenes se l'escolten amb atenció. Tot seguit, la mestra demanarà als alumnes que identifiquin els personatges que hi apareixen. Una vegada identificats els personatges farem una recerca d'imatges a internet per tal de saber com són i poder dibuixar-los. Després la mestra dividirà la història de tal manera que els nens de cada taula dibuixin col·laborativament una escena. La mestra ajudarà els alumnes a dividir-se els elements del dibuix per garantir que tothom hi participa; per exemple, a una taula amb quatre infants, dos s'encarreguen de dibuixar el fons i els altres dos de dibuixar els protagonistes, i s'intercanviaran els dibuixos per pintar-los, els que han dibuixat el fons pintaran els personatges i a l'inrevés. Es proporcionaran als nens materials diversos per a que comencin a construir l'escena.

__**Objectius específics**__
 * Potenciar l’expressió i el raonament
 * Identificar els personatges i les seves característiques
 * Fer recerca d'informació a internet
 * Representar gràficament els personatges de la història
 * Respectar el torn dels altres grups i el dels mateixos companys de grup
 * Tenir cura del material
 * Fomentar la col·laboració en equip
 * Demostrar actitud positiva
 * Gaudir del procés d'elaboració

__**Continguts específics**__ **Continguts conceptuals** **Continguts procedimentals** <span style="display: block; line-height: 150%; margin-bottom: 0cm; margin-left: 1.25cm; text-align: justify; text-indent: -0.64cm;">**Continguts actitudinals** **Materials** **Durada:** 1-2 hores **Espai:** aula de la classe.
 * Identificació dels diferents personatges i les seves característiques
 * Experimentació amb diferents formes de recerca d'informació
 * Presa de decisions conjunta
 * Realització del treball en equip
 * Representació gràfica dels personatges
 * Respecte pel torn de paraula
 * Escolta i participació activa
 * Actitud positiva vers els nous reptes
 * Ordinador de l'aula
 * Fulls / Cartolines
 * Ceres
 * Plastidecors
 * Llapis de colors
 * Retoladors
 * Pega i cola blanca
 * Tisores
 * Gomets
 * etc.

**SESSIÓ 4** Un cop acabades les il·lustracions de la història, la mestra fotografiarà els dibuixos i guardarà els arxius per carregar-los amb el programa __[|www.littlebirdtales.com]__ junt amb el text que acompanya cada escena, en una estona destinada a la programació d'activitats. Un cop a la classe, necessitarem l'ajut de la mestra de reforç per tal de que estigui amb els nens al pati. Els nens entraran a la classe un per un i amb ajut de la mestra faran l'enregistrament de veu de la història, es procurarà que participin el màxim de nens possibles. Els que no hagin pogut fer l'enregistrament de la història, faran els efectes especials de so, per exemple, la pluja, el vent, etc. La pluja es pot representar sonorament amb una ampolla plena de llenties seques i movent-la a poc a poc o més ràpidament, depenent de la intensitat de pluja que volguem representar. El vent es pot representar fent moure un full de paper, o simplement bufant. A mes més, aquests alumnes també faran un enregistrament de veu, que penjaran en el bloc de l'aula, en el que convidaran els nens, mestres i famílies per tal de fer l'activitat de cloenda, la jornada de trobada conjunta amb l'altra escola per visualitzar els contes. Aquesta trobada es portarà a terme en el centre cívic del barri.

__**Objectius específics**__
 * Respectar el torn
 * Fomentar la competència comunicativa integrada en les noves tecnologies
 * Tenir cura del material
 * Demostrar actitud positiva
 * Promoure l'interés per realitzar produccions audiovisuals
 * Gaudir del procés d'elaboració

__**Continguts específics**__ **Contiguts procedimentals** **Continguts actitudinals**
 * Experimentació amb tècniques d'enregistrament de veu
 * Respecte pel torn d'enregistrament
 * Respecte pel material emprat
 * Actitud positiva i interés vers les produccions audiovisuals
 * Gaudi del procés d'elaboració

**Materials:** **Durada:** 1'5 hores **Espai:** aula de classe, racó de l'ordinador i pati.
 * Ordinador
 * Internet ( __[|www.littlebirdtales.com]__, blog de l'aula, wavepad)
 * Micròfon
 * Càmera fotogràfica

**ACTIVITAT DE CLOENDA: TROBADA AL CENTRE CÍVIC** Aquesta activitat consistirà a fer una trobada entre les dues escoles en un espai comú, el centre cívic del barri, per tal de coneixer-se i gaudir de la visualització de la feina realitzada conjuntament. A més a més, al finalitzar la visualització de les històries, tant les mestres com els infants faran una petita explicació sobre el procès d'elaboració de l'activitat. Finalment la jornada acabarà amb un esmorzar de germanor per fomentar la relació tant entre els infants dels diferents centres com entre les famílies. Per posar punt i final al projecte, les mestres penjaran al bloc de cada escola les fotografies de tot el procés i del dia de la trobada.

**CONCLUSIONS** La realització d'aquest treball ha sigut molt interessant per nosaltres ja que ens hem pogut adonar del gran ventall de possibilitats pedagògiques que ofereixen les TIC dins del marc escolar. Al començament, se'ns va fer difícil imaginar una situació d'aprenentatge que inclogués les TIC a l'aula d'infantil, ja que nosaltres venim de l'escola vella i no hem tingut cap experiència d'aprenentatge en que s'empressin aquest tipus de recursos. Tot i això, després d'haver realitzat totes les tasques de l'assignatura i tenir més consciència i coneixement entorn a aquests nous mètodes i recursos d'aprenentatge i ensenyament, ens hem adonat que dintre de les aules d'Educació Infantil es poden realitzar tasques molt diferents i molt enriquidores, i que, a més a més, és un factor motivador tant pels infants com pels docents. D'altra banda, s'ha de tenir en compte que, per poder realitzar tasques amb ús de tecnologies, la motivació i la implicació dels docents és fonamental, ja que són ells qui orienten el treball i possibiliten als infants fer ús de les eines digitals. És per aquest motiu que pensem que és de vital importància que els docents d'avui en dia es reciclin i comencin a fer ús de les TIC a les aules, així com nosaltres, els docents del futur, aprenguem més sobre les aplicacions i possibilitats que ens ofereixen. Així mateix, les TIC obren les aules al món, i possibiliten nous tipus de relacions, més properes i immediates, tant amb les famílies com amb altres centres o agents educatius. Tanmateix, ens ofereixen la possibilitat de compartir el coneixement i de crear coneixement compartit. No obstant això, no podem deixar de banda els mètodes i recursos tradicionals d'ensenyament, ja que un bon procés d'aprenentatge que garanteixi la inserció en la societat actual ha de contemplar l'equilibri entre els mètodes tradicionals i les noves tecnologies aplicades a l'educació. És per això que en aquesta unitat didàctica hem decidit incloure una jornada de trobada entre les dues escoles que participen al projecte per tal de fomentar les relacions interpersonals directes ja que és un element bàsic pel nostre desenvolupament integral i per a l'establiment de la xarxa social necessària per viure.

**BIBLIOGRAFIA:**
 * __[|www.littlebirdtales.com]__
 * Decret 181/2008, de segon cicle d’Educació Infantil.